
======================================================================
Διάβασε με του LibreOfficeDev 4.3
======================================================================


Για τις τελευταίες ενημερώσεις για αυτό το αρχείο διάβασε με, δείτε http://www.libreoffice.org/welcome/readme.html

Αυτό το αρχείο περιέχει ενδιαφέρουσες πληροφορίες για το λογισμικό LibreOfficeDev. Συνιστάται η πολύ προσεκτική ανάγνωση πριν την έναρξη της εγκατάστασης.

Η κοινότητα του LibreOfficeDev είναι υπεύθυνη για την ανάπτυξη αυτού του προϊόντος και σας προσκαλεί να συμμετάσχετε ως μέλος της κοινότητας. Εάν είστε νέος χρήστης, μπορείτε να επισκεφτείτε τον τόπο LibreOfficeDev, όπου θα βρείτε πολλές πληροφορίες για το σχέδιο LibreOfficeDev και τις κοινότητες που υπάρχουν γύρω του. Μεταβείτε στο http://www.libreoffice.org/.

Είναι το LibreOfficeDev πραγματικά ελεύθερο για κάθε χρήστη;
----------------------------------------------------------------------

Το LibreOfficeDev είναι ελεύθερο για χρήση από οιονδήποτε. Μπορείτε να πάρετε αυτό το αντίγραφο του LibreOfficeDev και να το εγκαταστήσετε σε όσους υπολογιστές θέλετε και να το χρησιμοποιήσετε για κάθε επιθυμητό σκοπό (συμπεριλαμβάνοντας εμπορική, κυβερνητική, δημόσιας διοίκησης και εκπαιδευτική χρήση). Για περισσότερες λεπτομέρειες δείτε το ενσωματωμένο κείμενο άδειας μαζί με αυτή τη λήψη του LibreOfficeDev.

Γιατί το LibreOfficeDev είναι ελεύθερο για κάθε χρήστη;
----------------------------------------------------------------------

Μπορείτε να χρησιμοποιήσετε αυτό το αντίγραφο του LibreOfficeDev χωρίς χρέωση επειδή ατομικοί συντελεστές και συλλογικοί χορηγοί σχεδίασαν, ανέπτυξαν, έλεγξαν μετέφρασαν, τεκμηρίωσαν, υποστήριξαν, εμπορεύτηκαν και βοήθησαν με πολλούς άλλους τρόπους να κάνουν το LibreOfficeDev αυτό που είναι σήμερα - το παγκόσμια κορυφαίο παραγωγικό ανοιχτό λογισμικό για σπίτια και γραφεία.

Εάν εκτιμάτε τις προσπάθειες τους και θα θέλατε να επιβεβαιώσετε ότι το LibreOfficeDev θα συνεχίσει να διατίθεται για πολύ στο μέλλον, παρακαλώ σκεφτείτε τη συμμετοχή σας στο σχέδιο - δείτε http://www.documentfoundation.org/contribution/ για λεπτομέρειες. Ο καθένας μπορεί να συμβάλει με κάποιον τρόπο.

----------------------------------------------------------------------
Σημειώσεις εγκατάστασης
----------------------------------------------------------------------

Το LibreOfficeDev απαιτεί μια πρόσφατη έκδοση του περιβάλλοντος χρόνου εκτέλεσης Java (JRE) για πλήρη λειτουργικότητα. Το JRE δεν είναι μέρος του πακέτου εγκατάστασης LibreOfficeDev, πρέπει να εγκατασταθεί ξεχωριστά.

Απαιτήσεις συστήματος
----------------------------------------------------------------------

Ως γενικός κανόνας, σας προτείνεται η εγκατάσταση του LibreOfficeDev μέσω των μεθόδων εγκατάστασης που συστήνονται από τη συγκεκριμένη διανομή Linux (όπως το κέντρο λογισμικού Ubuntu, στην περίπτωση του Ubuntu Linux). Αυτό συμβαίνει επειδή συνήθως είναι ο πιο απλός τρόπος λήψης μιας εγκατάστασης που ενσωματώνεται άριστα στο σύστημα σας. Στην πραγματικότητα, το LibreOfficeDev μπορεί να είναι ήδη εγκατεστημένο από προεπιλογή όταν αρχικά εγκαθίσταται το λειτουργικό σας σύστημα Linux.

Αυτή η "αυτόνομη" εγκατάσταση του LibreOfficeDev παρέχεται για χρήστες που χρειάζονται προεπισκοπήσεις, έχουν ειδικές ανάγκες και για εξαιρετικές περιπτώσεις.

* Έκδοση πυρήνα Linux 2.6.18 ή νεότερη·
* έκδοση glibc2 2.5 ή νεότερη·
* έκδοση ελεύθερου τύπου 2.2.0 ή νεότερη·
* έκδοση gtk 2.10.4 ή νεότερη·
* Gnome 2.16 ή νεότερο, με το gail 1.9 και τα πακέτα at-spi 1.7 (απαιτούμενα για υποστήριξη εργαλείων τεχνολογίας υποβοήθησης [AT]), ή κάποιο άλλο συμβατό GUI (όπως KDE, μεταξύ άλλων).

Υπάρχει μια μεγάλη ποικιλία διανομών Λίνουξ και ίσως υπάρχουν διαφορετικές επιλογές εγκατάστασης (KDE - Gnome, κλπ.) διαθέσιμα από τους ίδιους διαθέτες Λίνουξ. Μερικές διανομές αποστέλλονται με τη δικιά τους “εγγενή” έκδοση του LibreOfficeDev, που ίσως έχει διαφορετικά χαρακτηριστικά από την έκδοση του LibreOfficeDev που παρέχεται από την κοινότητα. Σε πολλές περιπτώσεις, μπορείτε να εγκαταστήσετε το LibreOfficeDev της κοινότητας μαζί με την εγγενή έκδοση. Όμως, ίσως προτιμήσετε να αφαιρέσετε την “εγγενή” έκδοση πριν την εγκατάσταση της κοινοτικής έκδοσης. Για λεπτομέρειες πώς να το κάνετε, παρακαλώ συμβουλευτείτε τις πηγές βοήθειας χρήστη που παρέχονται από το συγκεκριμένο διαθέτη Λίνουξ.

Είναι μια συνιστώμενη άριστη πρακτική να αντιγράφετε το σύστημα σας και τα δεδομένα σας πριν αφαιρέσετε ή εγκαταστήσετε λογισμικό.

Παρακαλώ, βεβαιωθείτε ότι έχετε αρκετή ελεύθερη μνήμη στον προσωρινό κατάλογο του συστήματος σας και βεβαιωθείτε ότι έχετε τα δικαιώματα πρόσβασης ανάγνωσης, εγγραφής και εκτέλεσης. Κλείστε όλα τα άλλα προγράμματα πριν ξεκινήσετε τη διαδικασία εγκατάστασης.

Εγκατάσταση του LibreOfficeDev σε συστήματα Linux που βασίζονται σε Debian/Ubuntu
----------------------------------------------------------------------

Για οδηγίες εγκατάστασης ενός πακέτου γλώσσας (αφού έχετε εγκαταστήσει την έκδοση Αγγλικά-ΗΠΑ του LibreOfficeDev), παρακαλούμε διαβάστε την παρακάτω ενότητα που τιτλοφορείται εγκατάσταση πακέτου γλώσσας.

Όταν αποσυμπιέζετε την αρχειοθήκη που μεταφορτώσατε, θα δείτε ότι τα περιεχόμενα έχουν αποσυμπιεστεί σε έναν υποκατάλογο. Ανοίξτε ένα παράθυρο διαχειριστή αρχείων και αλλάξτε τον κατάλογο σε εκείνον που αρχίζει με "LibreOffice_", ακολουθούμενο από τον αριθμό έκδοσης και κάποιες πληροφορίες λειτουργικού.

Αυτός ο κατάλογος περιέχει έναν υποκατάλογο με όνομα "DEBS". Αλλάξτε τον κατάλογο στον κατάλογο "DEBS".

Δεξί πάτημα μες τον κατάλογο και επιλέξτε "άνοιγμα σε τερματικό". Ένα παράθυρο τερματικού θα ανοίξει. Από τη γραμμή εντολών του παραθύρου τερματικού, εισάγετε την παρακάτω εντολή (θα σας ζητηθεί να εισάγετε τον κωδικό πρόσβασης του υπερχρήστη πριν την εκτέλεση της εντολής):

Οι παρακάτω εντολές θα εγκαταστήσουν το LibreOffice και τα πακέτα ολοκλήρωσης της επιφάνειας εργασίας (μπορείτε να αντιγράψετε απλά και να τις επικολλήσετε στην οθόνη τερματικού αντί να προσπαθήσετε να τις πληκτρολογήσετε):

sudo dpkg -i *.deb

Η διαδικασία εγκατάστασης ολοκληρώθηκε τώρα και πρέπει να έχετε εικονίδια για όλες τις εφαρμογές του LibreOfficeDev στο μενού της επιφάνειας εργασίας σας προγράμματα/γραφείο.

Εγκατάσταση του LibreOfficeDev στα Fedora, openSUSE, Mandriva και άλλα συστήματα Λίνουξ χρησιμοποιώντας πακέτα RPM
----------------------------------------------------------------------

Για οδηγίες εγκατάστασης ενός πακέτου γλώσσας (αφού έχετε εγκαταστήσει την έκδοση Αγγλικά-ΗΠΑ του LibreOfficeDev), παρακαλούμε διαβάστε την παρακάτω ενότητα που τιτλοφορείται εγκατάσταση πακέτου γλώσσας.

Όταν αποσυμπιέζετε την αρχειοθήκη που μεταφορτώσατε, θα δείτε ότι τα περιεχόμενα έχουν αποσυμπιεστεί σε έναν υποκατάλογο. Ανοίξτε ένα παράθυρο διαχειριστή αρχείων και αλλάξτε τον κατάλογο σε εκείνον που αρχίζει με "LibreOffice_", ακολουθούμενο από τον αριθμό έκδοσης και κάποιες πληροφορίες λειτουργικού.

Αυτός ο κατάλογος περιέχει έναν υποκατάλογο με όνομα "RPMS". Αλλάξτε κατάλογο στον κατάλογο "RPMS".

Δεξί πάτημα μες τον κατάλογο και επιλέξτε "άνοιγμα σε τερματικό". Ένα παράθυρο τερματικού θα ανοίξει. Από τη γραμμή εντολών του παραθύρου τερματικού, εισάγετε την παρακάτω εντολή (θα σας ζητηθεί να εισάγετε τον κωδικό πρόσβασης του υπερχρήστη πριν την εκτέλεση της εντολής):

Για συστήματα βασισμένα σε Fedora: su -c 'yum install *.rpm'

Για συστήματα βασισμένα σε Mandriva: sudo urpmi *.rpm

Για άλλα συστήματα με βάση RPM (openSUSE, κλπ): rpm -Uvh *.rpm

Η διαδικασία εγκατάστασης ολοκληρώθηκε τώρα και πρέπει να έχετε εικονίδια για όλες τις εφαρμογές του LibreOfficeDev στο μενού της επιφάνειας εργασίας σας προγράμματα/γραφείο.

Εναλλακτικά, μπορείτε να χρησιμοποιήσετε το σενάριο 'install', που βρίσκεται στον κατάλογο ανωτάτου επιπέδου αυτής της αρχειοθήκης για να εκτελέσει μια εγκατάσταση ως χρήστης. Το σενάριο θα ρυθμίσει το LibreOfficeDev να έχει την δικιά του κατατομή για αυτήν την εγκατάσταση, χωριζόμενο από τη δικό σας κανονική κατατομή LibreOfficeDev. Σημειώστε ότι αυτό δεν θα εγκαταστήσει τα μέρη ολοκλήρωσης συστήματος όπως τα στοιχεία μενού επιφάνειας εργασίας και εγγραφές τύπου MIME της επιφάνειας εργασίας.

Σημειώσεις που αφορούν την ολοκλήρωση της επιφάνειας εργασίας για διανομές Λίνουξ που δεν καλύπτονται από τις παραπάνω οδηγίες εγκατάστασης
----------------------------------------------------------------------

Θα πρέπει να είναι εύκολα δυνατό να εγκαταστήσετε το LibreOfficeDev σε άλλες διανομές Λίνουξ που δεν καλύπτονται ειδικά από αυτές τις οδηγίες εγκατάστασης. Η κύρια όψη για την οποία μπορούν να αντιμετωπιστούν διαφορές είναι η ολοκλήρωση της επιφάνειας εργασίας.

Ο κατάλογος RPMS (ή DEBS, αντίστοιχα) περιέχει επίσης ένα πακέτο με όνομα libreoffice4.1-freedesktop-menus-4.1.0-3.noarch.rpm (ή libreoffice4.1-debian-menus_4.1.0-3_all.deb, αντίστοιχα, ή παρόμοιο). Αυτό είναι ένα πακέτο για όλες τις διανομές Λίνουξ που υποστηρίζουν τις προδιαγραφές/συστάσεις του Freedesktop.org (http://en.wikipedia.org/wiki/Freedesktop.org) και παρέχεται για εγκατάσταση σε άλλες διανομές Λίνουξ που δεν καλύπτονται από τις προαναφερθείσες οδηγίες.

Εγκατάσταση γλωσσικού πακέτου
----------------------------------------------------------------------

Κατεβάστε το επιθυμητό γλωσσικό πακέτο για το λειτουργικό σας. Είναι διαθέσιμα από την ίδια τοποθεσία όπως και η αρχειοθήκη της κύριας εγκατάστασης. Από το διαχειριστή αρχείων Ναυτίλου εξάγεται την κατεβασμένη αρχειοθήκη σε έναν κατάλογο (την επιφάνεια εργασίας, για παράδειγμα). Βεβαιωθείτε ότι έχετε βγει από όλες τις εφαρμογές του LibreOfficeDev (συμπεριλαμβανόμενης της γρήγορης εκκίνησης, εάν έχει ξεκινήσει).

Πηγαίνετε στον κατάλογο όπου έχετε εξαγάγει το κατεβασμένο γλωσσικό πακέτο.

Τώρα αλλάξτε τον κατάλογο στον κατάλογο που δημιουργήθηκε κατά τη διεργασία εξαγωγής. Για παράδειγμα, για το γαλλικό πακέτο γλώσσας για ένα σύστημα 32 δυαδικών με βάση Ντέμπιαν/Ουμπούντου, ο κατάλογος ονομάζεται LibreOffice_, συν κάποια πληροφορία έκδοσης, συν Linux_x86_langpack-deb_fr.

Τώρα αλλάξτε κατάλογο στον κατάλογο που περιέχει τα πακέτα για εγκατάσταση. Σε συστήματα με βάση Ντέμπιαν/Ουμπούντου, ο κατάλογος θα είναι DEBS. Σε συστήματα Fedora, openSUSE ή Mandriva, ο κατάλογος θα είναι RPMS.

Από το διαχειριστή αρχείων Ναυτίλο, δεξί πάτημα στον κατάλογο και επιλογή της εντολής "άνοιγμα σε τερματικό". Στο παράθυρο τερματικού που μόλις ανοίξατε, εκτελέστε την εντολή για εγκατάσταση του γλωσσικού πακέτου (με όλες τις παρακάτω εντολές, ίσως σας ζητηθεί να εισάγετε τον κωδικό πρόσβασης διαχειριστή):

Για συστήματα βασισμένα σε Debian/Ubuntu: sudo dpkg -i *.deb

Για συστήματα βασισμένα σε Fedora: su -c 'yum install *.rpm'

Για συστήματα βασισμένα σε Mandriva: sudo urpmi *.rpm

Για άλλα συστήματα που χρησιμοποιούν RPM (openSUSE, κλπ.): rpm -Uvh *.rpm

Τώρα ξεκινήστε μια από τις εφαρμογές του LibreOfficeDev - παραδείγματος χάρη, Writer. Μετάβαση στο μενού εργαλείων και διαλέξτε Επιλογές. Στο πλαίσιο διαλόγου Επιλογές, πατήστε στο "Ρυθμίσεις γλώσσας" και έπειτα πατήστε "Γλώσσες". Ανοίξτε τη λίστα "Διεπαφή χρήστη" και διαλέξτε τη γλώσσα που μόλις εγκαταστήσατε. Εάν θέλετε, κάντε το ίδιο πράγμα για την "τοπική ρύθμιση", το "προεπιλεγμένο νόμισμα" και την "προεπιλεγμένη γλώσσα για έγγραφα".

Μετά την προσαρμογή αυτών των ρυθμίσεων, πατήστε εντάξει. Το πλαίσιο διαλόγου θα κλείσει και θα δείτε ένα μήνυμα πληροφορίας που σας λέει ότι οι αλλαγές σας θα ενεργοποιηθούν μόνο μετά την έξοδο του LibreOfficeDev και επανεκκίνηση του (θυμηθείτε να βγείτε επίσης από την γρήγορη εκκίνηση εάν έχει ξεκινήσει).

Την επόμενη φορά που θα ξεκινήσετε το LibreOfficeDev, θα ξεκινήσει στη γλώσσα που μόλις εγκαταστήσατε.

----------------------------------------------------------------------
Προβλήματα κατά την εκκίνηση του προγράμματος
----------------------------------------------------------------------

Δυσκολίες εκκίνησης του LibreOfficeDev (π.χ. οι εφαρμογές κολλάνε), όπως και προβλήματα με την εμφάνιση της οθόνης συχνά οφείλονται στον οδηγό της κάρτας γραφικών σας. Αν σας παρουσιάζονται αυτά τα προβλήματα ενημερώστε τον οδηγό της κάρτας γραφικών σας ή χρησιμοποιήστε αυτόν που έχει το λειτουργικό σας σύστημα. Δυσκολίες εμφάνισης 3Δ αντικειμένων μπορούν να επιλυθούν με την απενεργοποίηση της επιλογής "Χρήση OpenGL" στο 'Εργαλεία - Επιλογές - LibreOfficeDev - Προβολή - Προβολή 3Δ'.

----------------------------------------------------------------------
Πλήκτρα συντόμευσης
----------------------------------------------------------------------

Στο LibreOfficeDev μπορούν να χρησιμοποιηθούν μόνο πλήκτρα συντόμευσης (συνδυασμοί πλήκτρων) που δεν χρησιμοποιήθηκαν από το λειτουργικό σύστημα. Αν ένας συνδυασμός πλήκτρων στο LibreOfficeDev δεν ανταποκρίνεται όπως περιγράφεται στη Βοήθεια του LibreOfficeDev, ελέγξτε αν η συντόμευση αυτή χρησιμοποιείται ήδη από το λειτουργικό σύστημα. Για να διορθώσετε τέτοιες συγκρούσεις, μπορείτε να αλλάξετε τα πλήκτρα που έχουν ανατεθεί από το λειτουργικό σύστημα. Εναλλακτικά, μπορείτε να αλλάξετε σχεδόν όλες τις αναθέσεις συντομεύσεων στο LibreOfficeDev. Για περισσότερες πληροφορίες σχετικά με αυτό το θέμα, μεταβείτε στη Βοήθεια του LibreOfficeDev ή την τεκμηρίωση της βοήθειας του λειτουργικού σας συστήματος.

----------------------------------------------------------------------
Κλείδωμα αρχείων
----------------------------------------------------------------------

Το κλείδωμα αρχείου ενεργοποιείται από προεπιλογή στο LibreOfficeDev. Σε ένα δίκτυο που χρησιμοποιεί το πρωτόκολλο συστήματος αρχείου δικτύου (NFS), το κλείδωμα του δαίμονα για NFS πελάτες πρέπει να είναι ενεργό. Για απενεργοποίηση κλειδώματος αρχείου, επεξεργαστείτε το σενάριο soffice και αλλάξτε τη γραμμή "export SAL_ENABLE_FILE_LOCKING" σε "# export SAL_ENABLE_FILE_LOCKING". Εάν απενεργοποιήσετε το κλείδωμα αρχείου, η πρόσβαση εγγραφής ενός εγγράφου δεν περιορίζεται στο χρήστη που πρώτος άνοιξε το έγγραφο.

----------------------------------------------------------------------
Επίδοση γραφικών
----------------------------------------------------------------------

Από προεπιλογή, το LibreOfficeDev ευνοεί ωραία γραφικά έναντι της ταχύτητας. Εάν παρατηρείτε αργά γραφικά, απενεργοποίηση του 'Εργαλεία - Επιλογές - LibreOfficeDev - Προβολή - Χρήση εξομάλυνσης' ίσως βοηθήσει.

----------------------------------------------------------------------
Σημαντικές σημειώσεις πρόσβασης
----------------------------------------------------------------------

Για περισσότερες πληροφορίες για τα χαρακτηριστικά πρόσβασης στο LibreOfficeDev, δείτε http://www.libreoffice.org/accessibility/.

----------------------------------------------------------------------
Υποστήριξη χρηστών
----------------------------------------------------------------------

Η κύρια σελίδα υποστήριξης http://www.libreoffice.org/support/ προσφέρει ποικίλες δυνατότητες για βοήθεια με το LibreOfficeDev. Η ερώτησή σας ίσως να έχει ήδη απαντηθεί - ελέγξτε την κοινότητα στο http://www.documentfoundation.org/nabble/ ή αναζητήστε την αρχειοθήκη της λίστας αλληλογραφίας 'users@libreoffice.org' στο http://www.libreoffice.org/lists/users/. Εναλλακτικά, μπορείτε να στείλετε τις ερωτήσεις σας στο users@libreoffice.org. Εάν επιθυμείτε να εγγραφείτε στη λίστα (για να παίρνετε ηλεκτρονικές απαντήσεις), στείλτε ένα κενό μήνυμα στο: users+subscribe@libreoffice.org.

Επίσης ελέγξτε την ενότητα συχνές ερωτήσεις στο http://www.libreoffice.org/faq/.

----------------------------------------------------------------------
Αναφορά σφαλμάτων & προβλημάτων
----------------------------------------------------------------------

Το σύστημα μας για αναφορά, ανίχνευση και λύση σφαλμάτων είναι προς το παρόν το BugZilla, ευγενικά φιλοξενούμενο στο https://bugs.libreoffice.org/. Ενθαρρύνουμε όλους τους χρήστες να αναφέρουν και καλωσορίζουμε τις αναφορές σφαλμάτων που ίσως εμφανιστούν στο συγκεκριμένο λειτουργικό σας. Η ενεργητική αναφορά σφαλμάτων είναι μία από τις πιο σημαντικές συνεισφορές που η κοινότητα χρηστών μπορεί να κάνει στην συνεχιζόμενη ανάπτυξη και βελτίωση του LibreOfficeDev.

----------------------------------------------------------------------
Συμμετοχή
----------------------------------------------------------------------

Η κοινότητα του LibreOfficeDev θα ωφεληθεί πολύ από την ενεργή σας συμμετοχή στην ανάπτυξη αυτού του σημαντικού έργου ανοικτού κώδικα.

Ως χρήστης, είσαστε ήδη ένα πολύτιμο μέρος της διαδικασίας ανάπτυξης του πακέτου και θα θέλαμε να σας ενθαρρύνουμε να πάρετε έναν ακόμη πιο ενεργό ρόλο με προοπτική να είσαστε ένας μακροχρόνιος συντελεστής στην κοινότητα. Παρακαλούμε γίνετε μέλος και ελέγξτε τη σελίδα συμμετοχής στο http://www.libreoffice.org/contribution/.

Πώς να ξεκινήσετε
----------------------------------------------------------------------

Ο καλύτερος τρόπος για να ξεκινήσετε τη συμμετοχή σας είναι εγγραφόμενος σε μια ή περισσότερες από τις λίστες αλληλογραφίας, παραμείνετε για κάμποσο και σταδιακά χρησιμοποιήστε την αρχειοθήκη αλληλογραφίας για να εξοικειωθείτε με πολλά από τα θέματα που καλύπτονται από τότε που ο πηγαίος κώδικας του LibreOfficeDev ανακοινώθηκε τον Οκτώβρη 2000. Όταν αισθανθείτε άνετα, αυτό που χρειάζεται να κάνετε είναι να στείλετε ένα μήνυμα προσωπικής παρουσίασης και να μπείτε στην ομάδα. Εάν είστε εξοικειωμένος με τα σχέδια ανοιχτού λογισμικού, ελέγξτε τη λίστα με τις ανάγκες μας και δείτε εάν υπάρχει κάτι στο οποίο θα θέλατε να βοηθήσετε στο http://www.libreoffice.org/develop/.

Εγγραφή
----------------------------------------------------------------------

Εδώ είναι μερικές λίστες αλληλογραφίας στις οποίες μπορείτε να εγγραφείτε στο http://www.libreoffice.org/contribution/

* Νέα: announce@documentfoundation.org *συνιστάται για όλους τους χρήστες* (μικρή κυκλοφορία)
* Κύρια λίστα χρηστών: users@global.libreoffice.org *εύκολος τρόπος παρακολούθησης συζητήσεων* (υψηλή κίνηση)
* Έργο αγοράς: marketing@global.libreoffice.org *πέρα από την ανάπτυξη* (γίνεται πυκνής κίνησης)
* Λίστα γενικής ανάπτυξης: libreoffice@lists.freedesktop.org (υψηλή κυκλοφορία)

Γίνετε μέλος σε ένα ή περισσότερα έργα
----------------------------------------------------------------------

Μπορείτε να πραγματοποιήσετε μεγαλύτερες συνεισφορές σε αυτό το σημαντικό έργο ανοικτού κώδικα ακόμη και αν περιορίζεστε στη σχεδίαση του λογισμικού ή στη δοκιμή του κώδικα. Ναι, εσείς!

Ελπίζουμε ότι θα σας αρέσει το νέο LibreOfficeDev 4.3 και θα συμμετέχετε και εσείς στην προσπάθεια μας.

Η κοινότητα LibreOffice

----------------------------------------------------------------------
Ο πηγαίος κώδικας χρησιμοποιήθηκε / τροποποιήθηκε
----------------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.